или повторно възникване на дъмпинга и вредата обхвана периода от 1 април 2013 г. до 31 март 2014 г. („разследвания период в рамките на преразглеждането“ или „РПРП“). Прегледът на тенденциите от значение за оценката на вероятността от продължаване или повторно възникване на вредата обхвана периода от 1 януари 2010 г. до края на разследвания период в рамките на преразглеждането („разглеждания период“).
 5. Страни, засегнати от разследването, и извадка
 (8)
 Комисията уведоми официално заявителя, производителите от Съюза, производителите износители от Китай, вносителите и ползвателите от Съюза, за които се знае, че са засегнати, както и представителите на Китай за започването на преразглеждане с оглед на изтичане на срока на действие на мерките. На заинтересованите страни беше предоставена възможността да изложат писмено становищата си и да поискат да бъдат изслушани в рамките на срока, посочен в известието за започване на преразглеждане.
 (9)
 Като взе предвид несъмнено големия брой производители износители от Китай и несвързани вносители от Съюза, в известието за започване на преразглеждане Комисията посочи, че в съответствие с член 17 от основния регламент тя може да включи тези заинтересовани страни в извадка.
 (10)
 В известието за започване на преразглеждане Комисията обяви, че е извършила временен подбор на извадка от производители от Съюза. Комисията извърши подбор на извадката въз основа на производството на сходния продукт. Тази извадка се състоеше от петима производители от Съюза. Производството на включените в извадката производители от Съюза съставляваше 64 % от общото производство на промишлеността на Съюза през разследвания период в рамките на преразглеждането. Комисията прикани заинтересованите страни да представят коментари по временната извадка, но такива не бяха получени. Поради това временната извадка беше потвърдена и се смята за представителна за промишлеността на Съюза.
 (11)
 За да може Комисията да реши дали е необходима извадка по отношение на производителите износители от Китай и на несвързаните вносители от Съюза, тези страни бяха приканени да заявят своя интерес и да предоставят на Комисията информацията, поискана в известието за започване на преразглеждане. Въпреки това, тъй като нито една от тези страни не се отзова, не бе необходимо съставянето на извадка за производителите износители и несвързаните вносители.
 6. Въпросници и проверка
 (12)
 Комисията издири и провери цялата информация, която сметна за необходима за определяне на вероятността от продължаване или повторно възникване на дъмпинга, на вероятността от продължаване или повторно възникване на вредата, както и на интереса на Съюза.
 (13)
 За тази цел Комисията изпрати въпросници до всички страни, за които е известно, че са засегнати, както и до всички други страни, които поискаха това в сроковете, определени в известието за започване на преразглеждане, а именно известните производители износители от Китай, известните производители в осем трети държави с пазарна икономика, за които има данни, че произвеждат сходния продукт, включените в извадката производители от Съюза и известните ползватели от Съюза.
 (14)
 Попълнените въпросници бяха получени от петимата включени в извадката производители от Съюза и още дванадесет други производители. Бе получен един попълнен въпросник от ползвател. Единадесет ползватели и трима доставчици представиха писмени изявления. Не бяха получени отговори от производителите износители от Китай. Бяха